
DDT és Metabolitjainak Kimutatása Környezeti és Biológiai Mintákból

A dolgozat témája a DDT növényvédőszer és annak metabolitjainak kimutatása 2011-ben vett anyatejből és barlangi agyagból. Azért ezt a témát váltottam, mert sok országban problémát jelent a malária, amelynek eddig ismert legjobb ellenszere a DDT. A globális felmelegedés hatására éghajlati jellemzők eltolódnak, ezért nagy valószínűséggel a malária olyan helyeken is meg fog jelenni, ahol eddig nem. Ennek következményeképpen a DDT használatára lehet a jövőben számítani, akár Magyarországon is.
A dolgozatom fő témája a DDT és metabolitjainak kimutatása anyatejből és barlangi agyagból, ezért a dolgozatom a kimutatás folyamatára helyezi a hangsúlyt. A kimutatáshoz többlépéses extrakció szükséges, melynek végén a minta értékelhetővé válik. Munkámban több extrakciós eljárást hasonlítottam össze.
A dolgozatom konklúziója: a mérési eredmények alapján az anyatejből kimutatható, az általunk gyűjtött barlangi agyagból viszont nem mutatható ki a DDT metabolitja. Tehát ki lehet jelenteni, hogy a DDT jelenléte csökkent betiltása óta, de nem szűnt meg.
Valamint további eredményeket fogok ismertetni másik mérési módszer során készült értékelés alapján.



